Врз основа на член 39 став 2 од Законот за локална самоуправа („Сл.весник на РМ“ бр.5/2002),член 44 став 2 од Статутот на Општина Берово („Сл.гласник на Општина Берово“ бр.13/02, 18/07, 30/08, 20/10, 20/19 и 47/21) и член 57 став 1 алинеа 1 од Деловникот за работа на Советот на Општина Берово („Службен гласник на Општина Берово“ бр.18/07), Претседателот на Советот на Општина Берово донесе:

**Р Е Ш Е Н И Е**

Ја свикувам 27-та (дваесет и седмата) седница на Советот на Општина Берово на ден 23.03.2023 година (четврток) во салата за состаноци на Општина Берово на ул. “Димитар Влахов” бр.10 во Берово, со почеток во 08:00 (осум) часот со следниот:

**Д н е в е н р е д:**

1. Записник од 25-та седница на Совет;
2. Предлог Одлука за престанок на важење на Одлуката за проширување на средствата на Буџетот на Општина Берово за 2023 година;
3. Предлог Одлуката за проширување на средствата на Буџетот на Општина Берово за 2023 година;
4. Предлог О Д Л У К А за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на децата Роми во предучилишно образование”;
5. Предлог Одлука за давање на времено користење без надомест на движнa стварa на Портал Малеш Нет Берово;
6. Предлог ОД Л У К А за давање на трајно користење без надоместок на движни ствари на ООУ “Никола Петров Русински” с.Русиново, Берово;
7. Предлог Одлука за давање на трајно користење без надомест на движни ствари на Дом за стари лица “д-р Иван Влашки” Берово;
8. Предлог Одлука за давање на трајно користење без надомест на движни ствари на ОЈУДГ “23 Август” Берово;
9. Предлог Одлука за давање на согласност за склучување на договор за закуп;
10. Предлог Програма за други комунални услуги, контрола и третман на бездомни и улични кучиња и други регистрирани и нерегистрирани кучиња за 2023 година;
11. Предлог О Д Л У К А за субвенционирање на трошоците за стерилизација на женки-кучиња на територијата на општина Берово во текот на 2023 година;
12. Предлог П Р А В И Л Н И К за критериумите и постапката за субвенционирање на трошоците за стерилизација на женки-кучиња на територијата на општина Берово за 2023 година;
13. Предлог О Д Л У К А за измена на Одлуката за сопствено учество на Општина Берово во реализација на проектот ,,Реконструкција и адаптација на Дом за стари лица, Берово – 4 ламела”- Општина Берово;
14. Предлог Одлука за давање на трајно користење без надомест на движни ствари на Дом за стари лица “д-р Иван Влашки” Берово – кујнски инвентар;
15. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на урбанистички план за инфраструк-тура E1.8 –Водови за пренос на електрична енергија ‐ Каблирање на дел од надземен 10кВ вод – извод Села 1, на делница од ТС 10/04 кВ Владимирски пат, до ТС 10/0,4кВ Метална Владимирово, Општина Берово;
16. Советнички иницијативи и прашања;
17. Барања од институции и граѓани.

Бр.09-1137/1 Совет на Општина Берово

16.03.2023 година Претседател

 Б е р о в о Марија Буровска